ยัน มีความคืบหน้า 4 วันล่าโจรโฉดปล้นทอง ตำรวจทำงานไม่หยุด
รองโฆษกตำรวจ ออกมายืนยัน ขอให้เชื่อมั่นในการทำงานตามล่าโจรปล้นทองยิงเด็ก มีความคืบหน้าแต่ไม่สามารถเปิดเผยได้ เตือนอย่าแต่งกายเลียนแบบโจร เพราะจนท.อยู่ระหว่างการทำงานหามรุ่งหามค่ำอาจเกิดการไขว้เขววันที่ 12 ม.ค. พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ เปิดเผยถึงความคืบหน้าคดีคนร้ายชิงทรัพย์ร้านทองในพื้นที่ จ.ลพบุรี ว่าหลังจากเกิดเหตุคดีสะเทือนขวัญเหตุคนร้ายบุกปล้นร้านทองออโรร่า ภายในห้างดัง อ.เมืองลพบุรี โดยใช้อาวุธปืนเก็บเสียงยิงเปิดทางใส่ชาวบ้านและพนักงานร้านทองเสียชีวิตรวม 3 ศพ ในจำนวนนี้มีเด็กชายวัย 2 ขวบโดนลูกหลงเสียชีวิตด้วย เหตุเกิดวันที่ 9 ม.ค.ที่ผ่านมา ต่อมาในวันที่ 11 ม.ค. พล.ต.อ.จักรทิพย์ ชัยจินดา ผบ.ตร. ได้นำคณะลงพื้นที่ จ.ลพบุรี เพื่อติดตามความคืบหน้าของคดี อีกทั้ง ผบ.ตร.ได้มอบหมายให้ พล.ต.อ.ชัยวัฒน์ เกตุวรชัย รอง ผบ.ตร. เป็นหัวหน้าคณะทำงานในการสืบสวนสอบสวนติดตามจับกุมคนร้ายที่ก่อเหตุมาดำเนินคดี ซึ่งก็มีการรายงานความคืบหน้ามาเป็นระยะส่วนรายละเอียดคงไม่สามารถเปิดเผยได้มาก เนื่องจากอยู่ระหว่างการสืบสวน และเร่งทำงานของเจ้าหน้าที่ อาจจะส่งผลต่อความเคลื่อนไหวของคนร้ายได้ ขอให้เชื่อมั่นในการทำงานของเจ้าหน้าที่ตำรวจ ที่ระดมสรรพกำลังของทุกหน่วยในการติดตามจับกุมคนร้ายให้ได้โดยเร็วอีกทั้ง ผบ.ตร.ได้กำชับให้เจ้าหน้าที่ทุกนายใช้ความระมัดระวังเนื่องจากคนร้ายมีอาวุธปืนและก่อเหตุอุกฉกรรจ์ หากมีการต่อสู้เจ้าหน้าที่ก็จำเป็นที่จะต้องใช้มาตรการขั้นเด็ดขาดตามหลักยุทธวิธีและระดับการใช้กำลัง สำหรับประเด็นที่สื่อสังคมออนไลน์ได้นำเสนอข่าว มีผู้ทำการแต่งกายเลียนแบบลักษณะคล้ายคนร้ายที่ก่อเหตุ พร้อมมีการวิพากษ์วิจารณ์กันอย่างแพร่หลายว่าเป็นการกระทำที่ไม่เหมาะสม อาจจะทำให้เจ้าเจ้าหน้าที่ตำรวจที่อยู่ระหว่างการทำงานหามรุ่งหามค่ำเกิดการไขว้เขว ซึ่งขณะนี้อยู่ระหว่างการบูรณาการกำลังทุกภาคส่วน ติดตามไล่ล่าคนร้ายอย่างไม่ลดละ หาเบาะแสที่เกี่ยวข้องรองโฆษก ตร. กล่าวอีกว่า ความคืบหน้าในคดีนั้นก็คงจะมีการรายงานให้ทราบเป็นระยะ ขณะนี้ขอเวลาให้กับเจ้าหน้าที่ตำรวจในการทำงานก่อน โดยมีการสอบพยานที่เกี่ยวข้องไปแล้วหลายปาก รอผลการตรวจทางนิติวิทยาศาตร์ในทุกมิติที่เกี่ยวข้องมาประกอบคดีทั้งนี้ ผบ.ตร.ขอให้กำลังใจกับเจ้าหน้าที่คณะทำงานทุกภาคส่วน พร้อมทั้งขอความร่วมมือภาคประชาชนหากมีข้อมูลเบาะแส สามารถแจ้งเจ้าหน้าที่ได้ตลอด 24 ชั่วโมง และมีรางวัลให้สำหรับผู้แจ้งเบาะแสอีกทั้งประเด็นเรื่องการแต่งกายเลียนแบบคนร้ายนั้น ส่วนตัวไม่เห็นด้วย สอดคล้องกับชาวโซเชียลมีเดียที่มีความเห็นว่าการกระทำดังกล่าวนั้นไม่เหมาะสม ก็ไม่เข้าใจเช่นกันว่าทำไมถึงทำแบบนี้ แทนที่จะช่วยกันหาเบาะแสเพื่อนำไปสู่การจับกุมคนร้ายที่ก่อเหตุน่าจะเป็นประโยชน์มากกว่าอยากให้ผู้ที่กระทำคำนึงถึงความรู้สึกของญาติผู้บาดเจ็บ ผู้เสียชีวิต หากเป็นญาติท่านจะรู้สึกอย่างไร ไม่ควรนำเอาความสูญเสียมาทำเป็นเรื่องล้อเล่นฝากเตือนไปยังกลุ่มวัยรุ่นเยาวชน หรือผู้ใดก็ตาม ที่มีความคึกคะนอง แต่งกายเลียนแบบคนร้ายที่ก่อเหตุดังกล่าว ซึ่งอาจก่อให้เกิดความสับสน หรือเข้าใจผิดต่อเจ้าหน้าที่ชุดปฏิบัติการที่ตามหาตัวคนร้ายในขณะนี้ อีกทั้งการกระทำในลักษณะเช่นนี้เป็นการกระทำที่ทำให้ประชาชนทั่วไปตกใจกลัว เกิดความหวาดระแวง เป็นพฤติกรรมที่ไม่เหมาะสม อยากให้แสดงออกในเชิงที่สร้างสรรค์เกิดประโยชน์กับสังคมโดยรวมมากกว่า พร้อมขอความร่วมมือทุกหน่วยงาน ประชาชนทุกคน หากใครพบเบาะแส มีข้อมูลของคนร้ายที่ก่อเหตุ สามารถแจ้งมาได้ที่หมายเลข 191 หรือ 1599 ได้ตลอด 24 ชั่วโมง.
รองโฆษกตำรวจ ออกมายืนยัน ขอให้เชื่อมั่นในการทำงานตามล่าโจรปล้นทองยิงเด็ก มีความคืบหน้าแต่ไม่สามารถเปิดเผยได้ เตือนอย่าแต่งกายเลียนแบบโจร เพราะจนท.อยู่ระหว่างการทำงานหามรุ่งหามค่ำ
ปล้นร้านทอง,จับโจรปล้นร้านทอง,ปล้นร้านทอง โรบินสัน,ข่าวปล้นร้านทองลพบุรี,คดีปล้นร้านทองลพบุรี,ข่าวปล้นร้านทอง,ข่าวปล้นร้านทองล่าสุด,ข่าวทั่วไป